钦定古今图书集成/明伦汇编/皇极典/第172卷 > 周
## 钦定古今图书集成/明伦汇编/皇极典/第172卷 > 周

周有天下，天子始称王。

按：《史记。殷本纪》：“周武王为天子，其后世贬帝号，号为
王。”

〈注〉《索隐》曰：按夏、殷天子亦皆称帝，代以德薄不及五帝，始贬帝号，号之为王，故《本纪》皆帝，而后总曰“三王”也。

按《周本纪》，武王克殷。武王子成王，成王子康王，康王
子昭王，昭王子穆王，穆王子共王，共王子懿王。懿王
崩，共王弟辟方立，是为孝王。孝王崩，诸侯复立懿王
太子夷王，夷王子厉王。厉王子宣王。宣王子幽王，幽
王子平王。平王崩，太子泄蚤死，立其子桓王。桓王子
庄王，庄王子釐王，釐王子惠王，惠王子襄王，襄王子
顷王，顷王子匡王，匡王弟定王，定王子简王，简王子
灵王，灵王子景王，景王爱子朝欲立之，会崩，子丏之
党与争立，国人立长子猛为王，子朝攻杀猛，猛为悼
王。晋人攻子朝而立丐，是为敬王。敬王子元王，元王
子定王，定王子哀王，哀王弟思王，思王弟考王，考王
子威烈王，威烈王子安王，安王子烈王烈王弟《显王》
显王子《慎靓王》《慎靓王》子赧王东西周分治。